google/wiki40b huggingface dataset:
Sandra Oh

Kehidupan awal

Oh dilahirkan oleh warga Korea yang berhijrah ke Ottawa Nepean, Ontario, dimana beliau mula-mula belajar berlakon dan menari. Kemudia di Sekolah Tinggi Sir Robert Borden, beliau menyertai kelab Persekitaran (BASE - Borden Active Students for the Environment), dan mengetuai kempen membantah penggunaan bekas stirofoam. Selain itu ketika di sekolah tinggi itu juga, beliau dilantik menjadi ketua pelajar. Selain menghadiri kelas tarian balet dan lakonan, Oh juga aktif dalam bermain alat muzik seruling. Kerana mengetahui beliau tidak memiliki bakat dalam tarian, maka beliau menumpukan perhatian terhadap kelas lakonan. Oleh kerana minat yang mendalam terhadap dunia lakonan, beliau terbabit dalam pementasan kelas, pementasan sekolah dan pernah menyertai kelab drama dimana beliau terlibat dalam “Canadian Improv Games”. Oh juga belajar mengenai drama di “National Theatre School” di Montreal, setelah beliau terlibat dalam produksi David Mamet untuk “Oleanna”. Dalam masa yang sama, beliau telah memenangi peranan dalam biografikal filem TV sebagai dua wanita Cina-Kanada yang penting, Vancauver dan Adrienne Clarkson.

Kerjaya

Oh mula dikenali di Kanada setelah membintangi sebuah filem Kanada, “Double Happiness” yang juga memperlihatkan beliau memenangiGenie Award untuk Best Actress. Selain itu, beliau juga terbabit dalam beberapa filem Kanada seperti Long Life, Happiness & Prosperity and Last Night, dan beliau memenangi Best Actress Genie. Oh juga memenangi FIPA d'Or Best Actress di Festival Filem Cannes menerusi wataknya di dalam The Diary of Evelyn Lau.
Oh mula menjadi sebutan melalui filem Under the Tuscan Sun and Sideways. Beliau pernah terbabit dalam "Dancing at the Blue Iguana," namun watak beliau tidak begitu meraih populariti untuknya. Menerusi drama kedoktoran terbitan ABC, Grey's Anatomy, beliau memenangi 2006 Golden Globe Award untuk Best Supporting Actress in a Series dan 2006 Anugerah Screen Actors Guild untuk Outstanding Performance by a Female Actor in a Drama Series. Pada Julai 2006, beliau mendapat pencalonan kedua dari Emmy untuk produksi yang sama sebagai Cristina Yang.
Oh juga mendapat pujian untuk musim keenam Arli$$ sebagai Rita Wu. Beliau menerima NAACP Image Award untuk Best Supporting Actress in a Comedy Series dan Cable Ace award untuk Best Actress in a Comedy bagi lakonannya menerusi Arli$$.
Beliau pernah muncul di dalam siri remaja, Popular (1999) sebagai seorang guru.
Pada 2006, beliau membintangi filem The Night Listener sebagai "Anna," di samping pelakon handalan seperti Robin Williams dan Toni Collette.

Kehidupan peribadi

Oh dan pembikin filem Amerika, Alexander Payne (yang mencipta Sideways, dibintangi Oh) memulakan hubungan selama lima tahun, termasuk dua tahun di alam perkahwinan. Mereka berkahwin pada 1 Januari 2003. Payne dan Oh berpisah pada awal 2005 dan bercerai secara rasmi pada akhir 2006. Oh dikhabarkan sedang hangat bercinta dengan seorang pemuzik, Andrew Featherston.
Sandra mempunyai seorang kakak, Grace (peguam yang tinggal di British Columbia), dan adik lelaki, Raymond.
Kelimpahan semula jadi

Dalam kimia, kelimpahan semula jadi (natural abundance, NA) merujuk kepada kelimpahan isotop-isotop sesuatu unsur kimia yang secara semula jadi boleh ditemui di satu planet. Jisim atom relatif (purata timbangan) isotop-isotop ini ialah berat atom satu unsur kimia seperti yang ditulis dalam jadual berkala. Kelimpahan isotop berbeza dari planet ke planet, malah juga dari tempat ke tempat di Bumi, namun tetap malar setiap masa.
Sebagai contoh, uranium mempunyai tiga isotop yang terhasil secara semula jadi: ²³⁸U, ²³⁵U dan ²³⁴U. Kelimpahan semula jadi masing-masing berjulat di antara 99.2739 - 99.2752%, 0.7198 - 0.7202%, dan 0.0050 - 0.0059%. Andainya 100,000 atom uranium dianalisa, seseorang boleh mengagak terdapat kira-kira 99,275 atom ²³⁸U, 720 atom ²³⁵U, dan hanya 5 atau 6 atom ²³⁴U. Ini kerana ²³⁸U adalah jauh lebih stabil daripada ²³⁵U ataupun ²³⁴U, dan ini boleh dibuktikan dengan separuh hayat setiap isotop: 4.4468×10⁹ tahun untuk ²³⁸U berbanding dengan 7.038×10⁸ bagi ²³⁵U dan 245,500 tahun untuk ²³⁴U. Namun, kelimpahan semula jadi sesuatu isotop juga dipengaruhi oleh kemungkinan penciptaannya dalam sintesis nuklear (seperti dalam kes samarium; ¹⁴⁷Sm dan ¹⁴⁸Sm yang radioaktif lebih banyak dalam alam semula jadi daripada ¹⁴⁴Sm yang stabil) dan juga oleh penghasilan sesuatu isotop melalui isotop semula jadi radioaktif (seperti dalam kes isotop plumbum radiogenik).

Sisihan daripada kelimpahan semula jadi

Daripada kajian tentang Matahari dan meteorit-meteorit primitif, kini telah diketahui bahawa sistem suria pada asalnya mempunyai komposisi isotop yang hampir homogen. Sisihan daripada purata galaktik (yang berubah) yang disampel secara tempatan sekitar masa ketika pembakaran nuklear Matahari bermula, boleh secara umum diambil kira dengan pemeringkatan jisim (lihat rencana berkenaan pemeringkatan jisim bebas) dan sejumlah terhad pereputan nuklear dan proses-proses transmutasi. Terdapat juga bukti penyuntikan isotop-isotop berjangka hayat pendek (kini pupus) daripada letupan supernova berdekatan yang mungkin telah memulakan keruntuhan nebula matahari. Oleh itu, sisihan daripada kelimpahan semula jadi di bumi biasanya dinyatakan dalam bahagian per seribu (permil atau ‰) kerana ia kurang daripada satu peratus (%).
Satu pengecualian bagi ini terletak di dalam butiran pramatahari yang ditemui dalam meteorit primitif. Ia telah melangkau proses penghomogenan, dan selalunya membawa tanda nuklear proses-proses sintesis nuklear tertentu yang membentuk unsur-unsur butiran ini. Dalam bahan-bahan ini, sisihan daripada kelimpahan semula jadi kadangkala diukur dalam faktor 100.
Burung Serindit Rambai

Ciri-ciri

Burung Serindit Rambai ialah haiwan berdarah panas, mempunyai sayap dan tubuh yang diselubungi bulu pelepah. Burung Serindit Rambai mempunyai paruh tanpa gigi.
Jantung Burung Serindit Rambai terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Serindit Rambai membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Kitab non-kanonik yang dirujuk dalam Alkitab

Kitab non-kanonik yang dirujuk dalam Alkitab ialah sebutan untuk kitab yang tidak termasuk ke dalam "kanon" Alkitab, iaitu kitab-kitab yang diakui oleh sebahagian besar orang-orang Kristian dan Yahudi sebagai bahagian dari Perjanjian Lama (atau Tanakh) serta kitab-kitab yang diakui oleh orang Kristian sebagai bahagian dari Perjanjian Baru. Kitab-kitab non-kanonik meliputi pseudopigrafa, tulisan-tulisan dari budaya Helenistik dan non-alkitabiah lain, karya yang hilang dengan status diketahui atau tidak diketahui, juga kitab-kitab yang diakui hanya oleh golongan-golongan Kristian tertentu sebagai bahagian dari Apokrifa Alkitab atau Deuterokanonika. Ini juga dapat merangkumi kitab-kitab Anagignoskomena (Kitab-kitab Deuterokanonika dalam Ortodoksi Timur) yang hanya diterima oleh penganut Kristian Ortodoks Timur. Dalam rencana ini, "dirujuk" dapat bermaksud kutipan langsung, parafrasa, atau penyebutan, yang dalam sejumlah kes hanya dikenal kerana telah diidentifikasi oleh para penulis kuno, atau kutipan dari suatu karya atau penulis.
Sevugampatti

Demografik 2001

Menurut bancian India pada tahun 2001, Sevugampatti memiliki bilangan penduduk seramai 9,521. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Sevugampatti memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 58% lelaki dan 42% wanita mampu membaca. 11% dari populasi berusia di bawah 6 tahun. (2001)
Liga Hoki Malaysia 2017

Pasukan

Pasukan berikut mengambil bahagian Liga Hoki Malaysia pada tahun 2017.
Kampung Belingos

Asal nama

Mengikut cerita orang-orang tua, Kampung Belingos dinamakan oleh puak Murut, tetapi makna perkataan Belingos tidak diketahui. Ia mungkin diambil sempena nama sebatang anak sungai yang dinamakan Sungai Belingos. Bilangan penduduk di kampung ini ialah 58 orang sahaja dan terdapat 9 buah rumah persendirian. Jumlah penduduk ini adalah termasuk kakitangan Jabatan Elektrik dan keluarga mereka yang tinggal di Berek Jabatan Elektrik Kampung Belingos. Keseluruhan penduduknya bangsa Melayu dan berugama Islam. Kebanyakan penduduk-penduduk Kampung Belingos bekerja dengan sektor kerajaan dan selebihnya bertani dan nelayan. Di Kampung Belingos ini terdapat Stesen Janakuasa Elektrik yang memberi bekalan elektrik di seluruh Daerah Temburong.
Herment

Herment merupakan sebuah komun di jabatan Puy-de-Dôme di tengah Perancis.
Réal

Réal merupakan sebuah komun di jabatan Pyrénées-Orientales di selatan Perancis.
Langa del Castillo

Langa del Castillo merupakan sebuah kawasan perbandaran yang terletak di wilayah Zaragoza, Aragon, Sepanyol
Kampung Oran

Kemudahan asas

Kemudahan yang terdapat di kampung ini ialah surau untuk memudahkan warga kampung Oran untuk menunaikan solat secara berjemaah.Terdapat juga sebuah bangunan yang dikhaskan untuk menyimpan barangan untuk kenduri yang hendak diadakan di kampung Oran.

Poskod

Poskod yang digunakan di Kampung Oran, Kangar, Perlis adalah 02500.
Nine Network

Penjenamaan Semula

Pada 30 Januari 2006, Nine Network dan stesen ahli gabungannya dilancarkan semula bersempena dengan ulang tahun ke-50 Nine Network bersiaran. 
Gagasan ini disetujui CEO Sam Chisholm dan Kerry Packer awal 2005. Sembilan titik dari Seven Network tidak diresponsi Nine Network.
Logo baru ini didisain oleh Bruce Dunlop Associates menghapus sembilan bola khas Australia sejak 1963. Dapat dilihat di National Nine News, A Current Affair, Today, Nightline dan Wide World of Sports memperoleh tampilan baru.
Mulai tanggal 28 Januari 2006, sejarah televisyen aus.tv.historydiperoleh dengan logo Nine dengan sembilan titik.

Gabungan

Nine network memperoleh gabungan yakni:

Kritikan

Berpunca dari pasaran penonton TV yang kecil di Australia, tiga stesen komersil Seven, Nine dan Ten seringkali dikritik terhadap amalan-amalan pemprograman mereka. Program-program waktu puncak sering dijadualkan semula tanpa amaran demi untuk mengelak persaingan dengan program-program popular dari rangkaian lain. Dalam kes berkaitan, stesen-stesen biasanya akan menyiarkan program-program ulangan atau yang mempunyai penarafan rendah yang mempunyai kebarangkalian yang rendah untuk penarafan kejayaan. Juga adakalanya apabila stesen-stesen mempunyai kejayaan seperti CSI, program-program tersebut akan digunakan berulang kali dalam tempoh seminggu.
Program-program yang telah termasuk di bawah mikroskop termasuk Farscape (Nine pada asalnya adalah pereka bersama) dan program cereka sains lain, bersama dengan contoh terbaru seperti Rome. Dalam bulan Oktober 2006, siri ke-6 drama HBO The Sopranos telah ditukar dari slot waktu Rabu jam 10.40 malam ke Selasa pagi jam 12.05 dalam notis yang singkat. Dalam jawapan kepada peminat siri yang begitu marah, pengurus program Nine, Len Downs memberitahu pihak akhbar bahawa kejatuhan penarafan adalah sebab utama pertukaran dibuat.

Logo

Urutan logo Nine Network ialah:
Barlassina

Barlassina merupakan kawasan yang terletak di wilayah Milan, Itali utara. Bandar ini memiliki populasi sebesar 6,231 orang. Bandar ini juga memiliki keluasan wilayah sebesar 2.9 kilometer persegi.
Algoritma Luhn

Pelaksaan dalam pengaturcaraan

Berikut ialah pelaksanaan Algoritma Luhn dalam python

Pengesahan digit periksa

def luhn_checksum(s):
    odd = [int(a) for a in s[-1::-2]]
    even = [int(a) for a in s[-2::-2]]
    tOdd = sum(odd)
    tEven = sum(sum(int(b) for b in str(a*2)) for a in even)
    checksum = tOdd+tEven
    return (checksum*9)%10
 
def luhn_sah(s):
    return luhn_checksum(s) == 0

Pengiraan digit periksa

def kira_luhn(s):
    return (10 - luhn_checksum(s))%10 # pastikan pulangan kurang daripada 10
Sukamaju, Cikakak

Poskod

Poskod yang digunakan di Sukamaju adalah 43365. Terdapat buah desa di dalam daerah kecamatan Cikakak.
Sekolah Menengah Imtiaz, Dungun

Sejarah

Sekolah Menengah IMTIAZ Yayasan Terengganu Dungun merupakan salah sebuah sekolah yang diilhamkan oleh bekas Menteri Terengganu iaitu Y.A.B. Dato’ Seri Idris bin Jusoh pada tahun 2005 bagi melahirkan generasi ULUL ALBAB (Quranik, Ensaiklopedik dan Ijtihadik). Pembelajaran di Sekolah Menengah IMTIAZ YT Dungun dibahagikan kepada 3 kurikulum iaitu Kurikulum Kebangsaan (Akademik), Kurikulum Agama (Diniyyah/I’dadi) dan Program Hafazan Al-Quran.
Pada tahun 2007, Sekolah Menengah IMTIAZ Yayasan Terengganu Dungun terbahagi kepada 2 premis bagi menampung  jumlah pelajar yang semakin meningkat. Sekolah Menengah IMTIAZ Atas terletak di Kompleks Sura Gate yang beralamat di Jalan Teluk Lipat Dungun. Ia menempatkan pelajar tingkatan 4 dan 5. Sekolah Menengah IMTIAZ Bawah terletak di Jalan Sura Jeti Dungun yang menempatkan pelajar tingkatan 1, 2 dan 3.
Sesi persekolahan di IMTIAZ bermula jam 7.40 pagi dan tamat pada jam 4.30 petang. Pengambilan pelajar adalah berdasarkan keputusan 5A dalam Ujian Penilaian Sekolah Rendah (UPSR). Pelajar yang memohon akan menjalani proses temu duga hafazan dan temu duga personaliti.
SM Imtiaz YT Dungun juga pernah mewakili negeri Terengganu Darul Iman ke Pertandingan Choral Speaking Sekolah-sekolah Menengah seperti pada Karnival Perpaduan Bahasa Inggeris Peringkat Kebangsaan 2014 Piala Tan Sri Dato' Haji Muhyiddin bin Haji Mohd Yassin dan Pertandingan Bicara Berirama Alam Sekitar Peringkat Kebangsaan 2016.
Cilembu

Poskod

Poskod yang digunakan di Cilembu adalah 45365. Terdapat buah desa di dalam daerah kecamatan Pamulihan.
Cijati, Situraja

Poskod

Poskod yang digunakan di Cijati adalah 45371. Terdapat buah desa di dalam daerah kecamatan Situraja.
Lalueza

Lalueza merupakan sebuah kawasan perbandaran yang terletak di wilayah Huesca, Aragon, Sepanyol
Beyond the Boundary

Ringkasan

Pada suatu hari, seorang pelajar sekolah menengah tinggi Akihito Kanbara menyelamatkan rakan sedarjahnya, Mirai Kuriyama secara naluri untuk mengelakkannya membunuh diri. Setelah merayukannya, Mirai secara tiba-tibanya menusuk Akihito dengan sebilah pedang hasil darahnya dan agak terkejut untuk mengetahui bahawa Akihito ialah seorang "youmu-separa"—anak kepada makhluk ghaib, dikenali sebagai youmu, dan seorang manusia. Setelah mengetahui bahawa Mirai ialah seorang Pahlawan Dunia Arwah (異界士 Ikaishi) (Bahasa Inggeris: Spirit World Warriors)—pakar yang melindungi manusia daripada diganggu youmu—dan ahli klan memburu arwahnya yang terakhir dan masih hidup, hidup mereka berkait sesama sendiri sedang Akihito membantu Mirai meraih keyakinan untuk membunuh youmu supaya dia dapat berhenti mencuba untuk membunuhnya sebagai praktik.
Dalam Beyond the Boundary, youmu (妖夢 yōmu, mimpi syaitan) merupakan makhluk ghaib yang wujud sepanjang jalan cerita dan hanya boleh dinampakkan oleh orang yang memiliki kuasa ghaib. Mereka dikatakan sebagai kewujudan luaran permusuhan manusia seperti emosi buruk yang termasuk kebencian, cemburu dan niat jahat dan oleh itu selagi manusia wujud, selagi itulah youmu wujud. Mereka boleh wujud dalam pelbagai bentuk dan rupa dengan sesetengah daripada mereka memiliki wajah manusia. Terdapat juga kes yang jarang berlaku apabila seorang youmu dan seorang manusia berteman dan melahirkan anak yang dikenali Youmu-separa (半妖 Han-Yō, "syaitan separa"). Kebanyakan youmu adalah jinak dan wujud bersama manusia yang tidak menyedari kewujudan mereka. Bagaimanapun, ada masanya kelakuan youmu mengganggu keseimbangan, dan Pahlawan Dunia Arwah telah dihantar untuk membunuh mereka. Setelah mati, seekor youmu menghasilkan sebuah Batu Youmu (妖夢石 Yōmu Ishi, Youmu Stone) yang boleh dinilai dan diperdagangkan, dan menawarkan sumber keuntungan untuk Pahlawan Dunia Arwah.
Talamanca (Bages)

Talamanca merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Filem The 25th Reich

Pelakon

Filem ini turut disertai oleh beberapa orang pelakon terkenal, antaranya adalah Jim Knobeloch, Serge De Nardo, Angelo Salamanca

Ringkasan

Pada tahun 1943, lima askar AS yang direkrut oleh OSS untuk misi perjalanan masa untuk menyelamatkan dunia dari kezaliman Reich ke-25 Hitler.
Pierreval

Pierreval ialah komun di jabatan Seine-Maritime dan di kawasan Haute-Normandie di utara Perancis.
Kampung Kubang Laksa

Poskod

Poskod yang digunakan di Kampung Kubang Laksa, Kuala Nerang, Kedah ialah 06300.
Perairan wilayah

Perairan wilayah (Bahasa Inggeris: territorial waters), seperti yang ditakrifkan Konvensyen Bangsa-Bangsa Bersatu tentang Undang-Undang Laut tahun 1982 ialah suatu belt perairan pantai yang menjangkau sejauh 12 batu nautika (22.2 kilometer) dari garis pangkal (biasanya aras surut air purata) sesebuah negara yang mempunyai pantai. Perairan ini dianggap sebagai suatu kawasan berdaulat sesebuah negara, sungguhpun kapal-kapal (awam) asing dibenarkan melaluinya dalam suatu laluan ikhlas (innocent passage), atau laluan transit ke sesebuah selat; kedaulatan ini turut merangkumi ruang udara di atasnya sera dasar lautnya. Pengolahan terhadap sempadan-sempadan ini dalam konteks undang-undang antarabangsa dijenali sebagai pembatasan maritim (maritime delimitation).
Istilah ini juga digunakan secara informalnya untuk merujuk kepada sebarang kawasan berair yang tertakluk kepada bidang kuasa sesebuah negara termasuk perairan dalaman, zon berdampingan, zon ekonomi eksklusif dan barangkali juga pentas benua.
Entremont-le-Vieux

Entremont-le-Vieux ialah sebuah komun di jabatan Savoie di bahagian Rhône-Alpes, tenggara Perancis.
Sabah Electricity Sdn Bhd

Sejarah

Elektrik bermula di Sabah seawal 1910 yang dibekalkan oleh 3 organisasi berasingan. Pada tahun 1957, ketiga-tiga pertubuhan itu bergabung untuk membentuk Lembaga Elektrik Borneo Utara. Apabila Borneo Utara membentuk Malaysia dengan Persekutuan Tanah Melayu dan Sarawak pada tahun 1963 dan menukar namanya ke Sabah, entiti ini dinamakan semula sebagai Lembaga Elektrik Sabah. Pada 1 September 1998 Lembaga Elektrik Sabah telah diswastakan dan menjadi Sabah Electricity Sdn. Bhd.
Tanjung, Rimbo Pengadang

Poskod

Poskod yang digunakan di Tanjung adalah 39261. Terdapat 9 buah desa di dalam daerah kecamatan Rimbo Pengadang.
Farah, India

Demografik 2001

Menurut bancian India pada tahun 2001, Farah memiliki bilangan penduduk seramai 8,199. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Farah memiliki kadar pendidikan (kebolehan membaca) 52%, di bawah kadar purata kebangsaan 59.5%; dengan 63% lelaki dan 37% wanita mampu membaca. 20% dari populasi berusia di bawah 6 tahun. (2001)
Ujan Mas Bawah

Poskod

Poskod yang digunakan di Ujan Mas Bawah adalah 39371. Terdapat 15 buah desa di dalam daerah kecamatan Ujan Mas.
Luhurjaya

Poskod

Poskod yang digunakan di Luhurjaya adalah 42372. Terdapat 14 buah desa di dalam daerah kecamatan Cipanas.
Ulu Kelantan

Sejarah Ulu Kelantan

Semasa empayar Persekutuan Pattani Besar 1603, Ulu Kelantan merupakan wilayah yang merangkumi Machang hingga ke Gua Musang. Tidak seperti Kelantan Timur dan Kelantan Barat yang mempunyai raja sendiri tapi bernaung dibawah Patani, Ulu Kelantan diketuai oleh Penghulu yang bertanggungjawab langsung kepada Sultan Empayar Persekutuan Pattani Besar. Keluasan wilayah Ulu Kelantan kekal sehingga ke pemerintahan Sultan Muhammad IV, Sultan Kelantan. Pada masa sekarang, Ulu Kelantan merujuk kepada tiga jajahan iaitu Gua Musang, Jeli, dan Kuala Krai dan tidak termasuk Tanah Merah dan Machang.
Sarnois

Sarnois ialah sebuah komun di jabatan Oise di utara Perancis, wilayah Picardy.
Hemmoor (Samtgemeinde)

Hemmoor merupakan sebuah daerah terletak di munisipaliti Cuxhaven, Niedersachsen, Jerman.
Imperial College London

Reputasi Akademik

Kolej Imperial sering menduduki tempat ketiga teratas dalam kedudukan universiti terbaik di United Kingdom oleh Jadual Liga Universiti-universiti Britain. Senarai mutakhir menunjukkan bahawa, walaupun ia berasaskan sains, namun Kolej Imperial berkedudukan ketiga secara keseluruhannya, dan menjuarai kebanyakan senarai-senarai kejuruteraan dan perubatan. Kedua-dua akhbar The Sunday Times dan The Guardian menempatkannya pada kedudukan ketiga di United Kingdom pada tahun 2005. Akhbar Financial Times menempatkan Sekolah Perniagaan Kolej Imperial antara sepuluh teratas di Eropah . FT MBA Kolej Imperial berkedudukan nombor 1 di Eropah, dan bagi Keusahawanan, adalah 3 teratas sedunia.
Menurut jadual-jadual liga yang diterbitkan oleh Tambahan Pendidikan Tinggi Times (Times Higher Education Supplement) 2006, Imperial ditempatkan universiti kesembilan terbaik sedunia. Dalam tahun 2005 pula, akhbar sama menempatkan Kolej Imperial ke-5 bagi kejuruteraan, ke-6 bagi bioperubatan dan ke-10 untuk sains.
Imperial menduduki tempat ke-3 bagi universiti terbaik di UK oleh Panduan Univeristi Times 2007. 
Kakitangan akademik dan penyelidik berjumlah sekitar 3,000. Di antara semua ini, 53 orang adalah Fellows of the Royal Society (ahli Persatuan Diraja), 57 orang adalah Fellows of the Royal Academy of Engineering (ahli Akademi Diraja bagi Kejuruteraan) dan seorang adalah perangkul pingat Fields. Anggota-anggota Kolej Imperial terdahulu yang ternama termasuklah 14 orang Nobel Laureate dan seorang perangkul pingat Fields.
Pasukan daripada Kolej Imperial telah memenangi Universiti Challenge (Cabaran Universiti) pada tahun 1996 dan 2001.

Penyelidikan

Pendapatan penyelidikan Kolej Imperial adalah antara yang tertinggi di UK – £167.2 juta bagi 2002–03. Ini termasuklah sumbangan Majlis Penyelidikan, pemberian amal dan sejumlah besar daripada industri, berbanding dengan universiti-universiti Britain yang lain. Ia juga menerima pendapatan penyelidikan keseluruhan tertinggi antara semua universiti-universiti UK dalam tahun 2003, iaitu £153 juta.
Dalam Urusan Penaksiran Penyelidikan Disember 2001, 75 peratus kakitangan mencapai taraf 5*, nisbah tertinggi dalam mana-mana universiti UK. Ketika itu, Kolej Imperial menduduki tempat kedua dalam UK dengan mata keseluruhan 6.68 daripada 7.
Cheruthazham

Demografik 2001

Menurut bancian India pada tahun 2001, Cheruthazham memiliki bilangan penduduk seramai 26,240. Dari jumlah tersebut, kaum lelaki membentuk 47% dari jumlah keseluruhan populasi dan wanita seramai 53%.

Pendidikan 2011

Menurut bancian India pada tahun 2001 Cheruthazham memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 49% lelaki dan 51% wanita mampu membaca. 10% dari populasi berusia di bawah 6 tahun. (2001)
Lapangan Terbang Antarabangsa El Alamein

Penerbangan dan destinasi

Sehingga April 2018, tiada sebarang operasi berjadual daripada lapangan terbang.
Sherlock Holmes (filem 2009)

Pelakon

Filem Sherlock Holmes ini turut disertai oleh beberapa orang pelakon terkenal, antaranya adalah Robert Downey Jr., Jude Law, Rachel McAdams.

Ringkasan

Penyiasat persendirian Sherlock Holmes dan rakannya Watson terlibat dalam persaingan minda dan tenaga dengan musuh yang rancangannya mengancam seluruh England.
Gua Badak

Gua Badak berhampiran dengan Gua Kajang di Lenggong, Hulu Perak, Perak, Malaysia. Gua ini pernah diduduki oleh manusia purba pada zaman Neolitik.
Negara kepulauan

Negara kepulauan merupakan negara yang hanya ada pulau-pulau dan tidak terletak di daratan benua. Terdapat 47 negara kepulauan di dunia pada 2007, termasuk kebanyakan negara terkecil. Contohnya negara New Zealand, Trinidad dan Tobago, Singapura, Bermuda, Indonesia dan United Kingdom. Australia tidak termasuk sebagai kerana secara geografinya ia merupakan sebuah benua.
Kumpulan kepulauan lain yang mempunyai negara kepulauan seperti Malta, Cyprus, Comoros, Bahamas, Tonga, dan Maldives. Negara-negara cenderung untuk menjadi yang sangat berbeza daripada negara-negara kebenuaan. Saiz mereka yang kecil biasanya bermakna sangat sedikit tanah untuk pertanian dan jarang mempunyai banyak sumber asli. Walau bagaimana pun, dalam zaman moden, negaranegara yang lebih kecil di seluruh dunia sudah menjadi pusat-pusat pelancongan, yang mana di dalam kebanyakannya ia menjadi industri yang dominan.